พรรคขวาจัดฝรั่งเศส หวังสร้างภาพลักษณ์ใหม่ เปลี่ยนชื่อพรรคเป็น “เนชั่นแนล แรลลี่” - FINNOMENA
“มารีน เลอ แปน” หัวหน้าพรรคขวาจัดจากฝรั่งเศส ประกาศเปลี่ยนชื่อพรรค ซึ่งตนเป็นหัวหน้าพรรค จาก “เนชั่นแนล ฟร้อนท์” เป็น “เนชั่นแนล แรลลี่” หวังสร้างภาพลักษณ์ใหม่
13 มี.ค. 2561

“มารีน เลอ แปน” หัวหน้าพรรคขวาจัดจากฝรั่งเศส ประกาศเปลี่ยนชื่อพรรค ซึ่งตนเป็นหัวหน้าพรรค จาก “เนชั่นแนล ฟร้อนท์” เป็น “เนชั่นแนล แรลลี่” หวังสร้างภาพลักษณ์ใหม่
พร้อมระบุว่า ชื่อเดิมอาจจะเป็นอุปสรรคหนึ่ง เป็นภาพจำที่ทำให้ชาวฝรั่งเศสไม่โหวตเลือกพรรคของเธอ แม้ว่าจะเป็นชื่อที่งดงามและเป็นส่วนหนึ่งของประวัติศาสตร์ที่สำคัญก็ตาม
ทั้งนี้ แผนการเปลี่ยนชื่อพรรค ได้รับการอนุมัติเบื้องต้นแล้วจากเสียงส่วนใหญ่ของพรรค และจะมีการโหวตอีกครั้งก่อนยื่นเปลี่ยนชื่อต่อไป
โดยเลอ แปน คาดว่า หลังเปลี่ยนชื่อพรรค เธอจะได้คะแนนโหวตจากกลุ่มที่ไม่ใช่ขวาจัด หรือเกือบขวาจัดมากขึ้น และง่ายต่อการสร้างพันธมิตรร่วมกับพรรคอื่นมากขึ้น
ทั้งนี้ เลอ แปน ได้พ่ายแพ้ในการเลือกตั้งประธานาธิบดีครั้งที่ผ่านมาเมื่อปีก่อน ให้แก่ “เอ็มมานูแอล มาครง” ผู้นำสายกลาง และประธานาธิบดีฝรั่งเศสคนปัจจุบัน
ที่มา : https://www.prachachat.net/world-news/news-128577
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: